Diari Oficial de la Generalitat Valenciana


Sumari del DOGV 7283, del 28-05-2014 (2014/4490)

Informació pública del projecte d'obres, estudi d'impacte ambiental i estudi d'integració paisatgística, corresponents a les actuacions de millora en la xarxa de captació i transport de la Comunitat de Regants de Llíria, des de la presa VII del canal principal del Camp de Túria.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7283

Data del DOGV
:   28-05-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/4490


Organisme emissor
:   Agència Valenciana de Foment i Garantia Agrària

Tipus de document
:   Anunci

Informació pública del projecte d'obres, estudi d'impacte ambiental i estudi d'integració paisatgística, corresponents a les actuacions de millora en la xarxa de captació i transport de la Comunitat de Regants de Llíria, des de la presa VII del canal principal del Camp de Túria.  
 [2014/4490]  
S'acorda obrir un període d'informació pública, del projecte d'obres de les actuacions de millora en la xarxa de captació i transport de la Comunitat de Regants de Llíria, des de la presa VII del canal principal del Camp de Túria (València), així com dels corresponents estudis d'impacte ambiental i d'integració paisatgística d'este projecte.  
  
Objecte: conéixer i consultar l'esmentada documentació, a fi de poder formular les al·legacions que es consideren oportunes, en especial les relatives a:  
- avaluació d'impacte ambiental,  
- integració paisatgística,  
- afeccions de béns i drets públics i privats,  
- afeccions al domini públic.  
Tot això d'acord amb la legislació general i legislacions sectorials:  
  
- Llei 30/1992, de 26 de novembre, de la Prefectura de l'Estat, de Règim Jurídic de les Administracions Públiques i del Procediment Administratiu Comú, modificada parcialment per Llei 4/1999, de 13 de gener.  
- Llei 2/1989, de 3 de març, de la Generalitat Valenciana, d'Impacte Ambiental, i Decret 162/1990, de 15 d'octubre, del Consell, de la Generalitat Valenciana, pel qual s'aprova el Reglament per a l'execució de la Llei 2/1989, modificat per Decret 32/2006, de 10 de març, del Consell de la Generalitat.  
- Llei 4/2004, de 30 de juny, de la Generalitat Valenciana, d'Ordenació del Territori i Protecció del Paisatge, i Decret 120/2006, d'11 d'agost, del Consell, pel qual s'aprova el Reglament del Paisatge de la Comunitat Valenciana.  
Termini: 30 dies hàbils des de l'endemà de la data de publicació d'este anunci en el Diari Oficial de la Comunitat Valenciana.  
Informació  
Servicis centrals de la Conselleria de Presidència i Agricultura, Pesca, Alimentació i Aigua, ciutat administrativa 9 d'octubre, carrer Castán Tobeñas número 77, 46641, València.  
Ajuntament de Llíria, plaça Major, número 1, 46527, Llíria (València).  
Ajuntament de Marines, plaça de l'Ajuntament, número 4, 46738, Marines (València).  
Comunitat de Regants de Llíria, carrer Pintor Josep Manaut, s/n, 46733, Llíria (València).  
Durant el termini assenyalat, les persones o entitats interessades podran formular per escrit, i presentar en el registre de la Conselleria de Presidència i Agricultura, Pesca, Alimentació i Aigua, o en el dels ajuntaments de Llíria o Marines, qualsevol al·legació que estimen convenient. Transcorregut este termini sense realitzar al·legacions, se'ls considerarà que estan conforme.  
  
València, 5 de maig 2014.- El director de l'Agència Valenciana de Foment i Garantia Agrària: Alfredo José González Prieto.